|  |  |
| --- | --- |
| **OBAVIJEST O NASTAVKU OBRAZOVANJA**  Temeljem članka 24. Zakona o odgoju i obrazovanju u osnovnoj i srednjoj školi učenik koji je stekao nižu stručnu spremu ima pravo steći srednju stručnu spremu nastavljanjem obrazovanja ili polaganjem ispita. Nadalje učenik koji je završio obrazovni program u trajanju od tri godine može u roku od godine dana od dana završetka strukovnog programa nastaviti školovanje u statusu redovnog učenika. Ostvarenje navedenog prava uvjetuje se polaganjem razlikovnih , odnosno dopunskih ispita, a način i rokove polaganja ispita utvrđuje nastavničko vijeće. Na sjednici Nastavničkog vijeća održanoj 5. rujna 2013. donijeta je odluka o uvjetima koje moraju zadovoljavati učenici koji žele nastaviti obrazovanje u redovnom sustavu:   * ukoliko učenik nastavlja obrazovanje unutar istog obrazovnog sektora u kojem je prethodno završio svoje strukovno obrazovanje; * ukoliko je učenik tijekom svih godina prethodnog obrazovanja ostvario ukupan prosjek ocjene zaokružen na dvije decimale i to najmanje 4,00; * ukoliko srednja škola ima dovoljan broj slobodnih mjesta u razrednom odjelu u strukovnim programima u kojima omogućuje nastavak obrazovanja i druge uvjete sukladno državnom pedagoškom standardu srednjoškolskog sustava odgoja i obrazovanja( NNbr.63/2008 .i 90/2010.). Školske godine 2014./15. u četverogodišnjim zanimanjima naše škole nismo u mogućnosti primiti učenike u redovni sustav školovanja zbog popunjenosti razrednih odjela. | |
|  | |
|  | |
|  | |
|  | |
|  | |
|  | |